Koordinatės: 54°54′09″š. pl. 24°43′51″r. ilg.﻿ / ﻿54.9024°š. pl. 24.7308°r. ilg.﻿ / 54.9024; 24.7308


|  |
| --- |
| **Paparčių mokykla** |
| Paparčių mokykla herbas |
|  |
| **Adresas** | Dominikonų g. 16, Paparčiai |
| **Direktorius(-ė)** | Akvilė Grigienė |
| **Mokinių skaičius** | 103 |
| **Įkūrimo data** |  |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 20 |

**Kaišiadorių rajono Paparčių pagrindinė mokykla** – buvusi dieninė, savarankiško mokymosi bendrojo lavinimo mokykla Paparčiuose (Kaišiadorių raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190595940. Steigėjas Kaišiadorių rajono savivaldybės taryba. Dabar tai Žaslių pagrindinės mokyklos skyrius.

Istorija
--------

Žinios apie Paparčių mokyklą siekia XVIII a. nors spėjama kad dar XVII a. viduryje čia atsikėlę vienuoliai dominikonai galėjo įkurti parapijinę mokyklą, kurią patys ir išlaikė. Paparčių pagrindinė mokykla pradėta statyti ir įkurta apie 1870 m. Iki tol vaikai mokėsi pas vienus ar kitus kaimo gyventojus ir daugiausia buvo mokomi lenkiškai skaityti ir rašyti. Pastačius mokyklą, joje pradėta mokyti kaimo vaikus, mokydavosi ~20 mokinių, juos mokė mokytojai rusai. Mokiniai buvo mokomi rusiškai skaityti ir rašyti, dėl to tėvai nenoriai leisdavo vaikus į mokslus. 1914 m. užėjus I pasauliniam karui, mokykla nustojo veikti.

Baigiantis karui ir prasidėjus nepriklausomybės kovoms, švietimo reikalai pakriko ir tik 3–ajame dešimtmetyje viskas grįžo į normalias vėžias. Tada Paparčių mokykloje veikė 4 skyriai (vėliau 6), buvo mokoma tikybos, skaičiavimo ir lietuvių kalbos. Prasidėjus II pasauliniam karui mokykla tebeveikė, tačiau vaikams mokytis buvo sunku, nes priemonės buvo brangios. Mokykloje veikė 4 skyriai.

Nuo 1949 m. Paparčių mokykla buvo septynmetė, 1962 m. rugsėjo 1 d. perėjo prie aštuonmečio mokymo ir vadinosi Paparčių aštuonmete mokykla. 1986 m. buvo įsteigta 9–oji klasė. 1993 m. kilus gaisrui sudegė pagrindinis mokyklos pastatas. Nepaisant to, mokyklą nuspręsta atstatyti, 1995 m. ji iš naujo įsikūrė buvusiame kolūkio valgyklos pastate. Nuo 1999 m. mokykloje veikė jau ir 10–oji klasė. 2016 m. gegužės 13 d. Paparčių pagrindinė mokykla pakeitė statusą ir tapo Paparčių mokykla-daugiafunkciu centru.

2020 m. prijungta prie Žaslių pagrindinės mokyklos.

Direktoriai
-----------

* 1997-2001 m. Albertas Lakštauskas
* 2001–2008 m. Asta Malakauskienė
* nuo 2009 m. Akvilė Grigienė

Šaltiniai
---------

1. ↑  Kaišiadorių r. Žaslių pgrindinės mokyklos Paparčių daugiafunkcis skyrius. Aikos.smm.lt (tikrinta 2022-06-19).
2. ↑  Stovėdami ant Paparčių mokyklos uždarymo slenksčio (video). 2020-03-21, Kaisiadorieciams.lt (tikrinta 2022-06-19).
3. ↑  Kaišiadorių r. Paparčių mokykla-daugiafunkcis centras. Aikos.smm.lt (tikrinta 2022-06-19).

* Paparčių mokykla: atsiminimai / Bronius Petkevičius (parengė ir redagavo Jonas Laurinavičius). – Kaišiadorys: Kaišiadorių literatų klubas „Gija", 2006. – 51 p.: iliustr. – ISBN 9955-565-20-9
* Po šimtmečių dangum: Paparčių mokyklai 140 metų (sud. Joana Perednienė). – Kaišiadorys: Printėja, 2010. – 102 p.: iliustr. – ISBN 978-9955-902-74-4
* Mokyklos svetainė Archyvuota kopija 2008-05-26 iš Wayback Machine projekto.